***Výbor***

***Národnej rady Slovenskej republiky***

***pre pôdohospodárstvo a životné prostredie***

44. schôdza výboru

CRD: 817/2018

**174**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**zo 7. júna 2018**

k vládnemu návrhu zákona o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 937)

**Výbor Národnej rady Slovenskej republiky**

**pre pôdohospodárstvo a životné prostredie**

**A. s ú h l a s í**

s vládnym návrhom zákona o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 937) s týmito pripomienkami:

1. V čl. I § 1 ods. 2 písm. c) sa slovo „vody“ nahrádza slovami „ochranu rýb, chov rýb a lov rýb vo vodách“.

Navrhuje sa formulačná úprava ustanovenia vzhľadom na to, že predmetom úpravy navrhovaného zákona je ochrana rýb, chov rýb a lov rýb. Zároveň sa ustanovenie formulačne zosúlaďuje s písmenami a) a b).

2. V čl. I § 2 ods. 2 písm. j) sa za slovo „je“ vkladá slovo „najmä“ a slovo „najmä“ sa nahrádza slovom „napríklad“.

Je potrebné doplniť slovo „najmä“ ako príkladný výpočet vodných útvarov považovaných za ostatnú vodnú plochu a  aby nedošlo k opakovaniu tohto slova, ďalej sa slovo „najmä“ nahrádza slovom „napríklad“.

3. V čl. I § 2 ods. 2 písm. r) sa slová „a“ nahrádza slovom „alebo“.

Navrhuje sa upraviť demonštratívny výpočet definície rybárskeho člnu jednoduchou formulačnou úpravou.

4. V čl. I. § 2 ods. 2 písm. y) sa na konci pripájajú tieto slová: “ktorý sa vykonáva v rybníkoch, rybochovných zariadeniach a v malých vodných nádržiach osobitne vhodných na chov rýb“.

Dopĺňa sa vymedzenie hospodárskeho chovu rýb.

5. V čl. I § 3 ods. 3 a 4 znejú:

„(3) Rybárske revíry sa podľa zastúpenia jednotlivých druhov rýb členia na

a) lososové vody,

b) kaprové vody.

(4) Lososové vody sa členia na

a) pstruhové vody,

b) lipňové vody.“.

Ide o úpravu odsekov 3 a 4 vypustením   
 konkrétnych druhov rýb, ktoré sa uvedú vo   
 vykonávacom právnom predpise.

6. V čl. I § 4 ods. 7 úvodnej vete sa slovo „a“ pred slovom „základe“ nahrádza slovom „na“.

Ide o formulačnú úpravu ustanovenia s uvedením správneho tvaru predložky.

7. V čl. I § 4 ods. 8 písmená a) a b) znejú:

„a) väčšinový podiel vlastníctva k pozemkom, na ktorých sa nachádza vodná plocha, alebo právo užívania k väčšinovej výmere pozemkov pod vodnou plocho na výkon rybárskeho práva počas platnosti nájomnej zmluvy,

b) dohodu o finančnom vyrovnaní s doterajším užívateľom, ak sa žiadosť vzťahuje na ostatnú vodnú plochu, na ktorej už bol výkon rybárskeho práva pridelený.“.

Doterajšie písmeno c) sa označí ako písmeno b).

Nové znenie písmena a) je upravené spojením   
písmen a) a b) z dôvodu zosúladenie a § 33 ods. 3 písm. b).

8. V čl. I § 4 ods. 12, § 6 ods. 2, § 33 ods.7 a § 34 ods. 4 sa vypúšťajú slová „kalendárneho roka“.

Zosúladenie používania terminológie pri dátumoch.

9. V čl. I § 4 ods. 13 sa za slovom „previesť“ vypúšťajú slová „výkon rybárskeho práva“.

Ide o vypustenie duplicitných slov.

10. V čl. I § 4 ods. 15 sa slovo „postúpenie“ nahrádza slovom „prevod“.

Ide o postúpenie formou prevodu.

11. V čl. I § 6 ods. 3 sa slovo „v“ pred slovom „rybárske“ vypúšťa.

Ide o vypustenie nadbytočného slova.

12. V čl. I § 6 ods. 4 v poznámke pod čiarou k odkazu 15 sa za slová „č. 1143/2014“ vkladajú slová „z 22. októbra 2014“ a na konci sa pripájajú slová „v platnom znení“.

Ide o legislatívno-technickú úpravu súvisiacu so zaužívaným spôsobom uvádzania právne záväzných aktov Európskej únie v poznámke pod čiarou.

13. V čl. I § 6 ods. 6, § 23 ods. 2 a § 37 písm. c) a d) sa slovo „menuje“ nahrádza slovom „vymenúva“.

Ide o formulačnú úpravu ustanovenia vzhľadom na to, že okresný úrad rybársku stráž vymenúva.

14. V čl. I § 6 ods. 7 sa slovo „menovaný“ nahrádza slovom „vymenovaný“ a v odseku 8 sa slovo „menovať“ nahrádza slovom „vymenovať“.

Ide o formulačnú úpravu ustanovenia vzhľadom na to, že okresný úrad rybársku stráž vymenúva.

15. V čl. I § 7 ods. 2 sa za slovo „môže“ vkladá slovo „odborná“.

Ide o zosúladenie používanej terminológie v slovnom spojení odborná organizácia ochrany prírody (napr. § 6 ods. 3).

16. V čl. I § 12 ods. 7 písm. a) sa slová „na ktorých nie sú uzatvorené dohody“ nahrádzajú slovami „pre ktoré nie sú uzatvorené medzinárodné zmluvy“.

Ide o legislatívno-technické úpravy súvisiace so skutočnosťou, že návrh zákona upravuje udeľovanie výnimiek na hraničných vodách a medzinárodných tokoch, ak nie je ich právny režim upravený medzinárodnou zmluvou, ktorou je SR viazaná. V súlade s Viedenským dohovorom o zmluvnom práve sa podľa zaužívanej legislatívnej praxe pri odkazovaní na medzinárodné zmluvy používa ustálené spojenie „medzinárodná zmluva, ktorou je Slovenská republika viazaná“.

17. V čl. I § 12 ods. 8 a § 33 ods. 3 písm. i) sa za slovo „ministerstvom“ vkladá slovo „životného prostredia“.

Navrhuje sa spresnenie subjektu vydávajúceho povolenie v súlade so zavedenou legislatívnou skratkou v § 3 ods. 1.

18. V čl. I § 15 ods. 1 písm. h) sa slovo „a“ pred slovom „mobilné“ nahrádza slovom „alebo“.

Navrhuje sa spresnenie ustanovenia tak, aby bolo zrejmé, že akýkoľvek z citovaných prostriedkov sa pri využívaní loveckého práva zakazuje.

19. V čl. I § 15 ods. 2 písm. b) odkaz 23 sa nahrádza odkazom 25.

Oprava chybného odkazu.

20. V čl. I.§ 15 ods. 2 úvodnej vete za slovami „§ 16 písm. j)“ sa slovo „a“ nahrádza čiarkou a za slová „§ 17 písm. k)“ sa vkladajú slová „a § 18 písm. l)“.

Doplnený § 18 písm. l), podľa ktorého sa   
v kaprových vodách zakazuje loviť ryby z rybárskeho člna na vodných nádržiach od 1. januára do 31. mája.

21. V čl. I § 22 ods. 2 sa pred slovo „organizáciu“ vkladá slovo „odbornú“.

Ide o zosúladenie používanej terminológie v slovnom spojení odborná organizácia ochrany prírody (napr. § 6 ods. 3).

22. V čl. I § 23 ods. 3 sa slovo „menuje“ nahrádza slovom „vymenuje“.

Ide o formulačnú úpravu ustanovenia vzhľadom na to, že okresný úrad rybársku stráž vymenúva.

23. V čl. I § 23 ods. 3 písmeno b) znie:

„b) je bezúhonná; za bezúhonnú sa považuje fyzická osoba, ktorá nebola právoplatne odsúdená za úmyselný trestný čin alebo v posledných troch rokoch sa nedopustila priestupku na úseku rybárstva,“.

Nové znenie písmena b) je upravené spojením   
písmen b) a e).

24. V čl. I § 23 ods. 3 sa vpúšťa písmeno e).

Doterajšie písmená f) až i) sa označujú ako písmená e) až h).

Vypustením písmena e) sa odstraňuje duplicita   
 s písmenom b).

25. V čl. I § 23 ods. 6 sa slovo „ustanoveniu“ nahrádza slovom „vymenovaniu“.

Ide o formulačnú úpravu ustanovenia vzhľadom na to, že okresný úrad, ako to vyplýva z § 23 ods. 1, rybársku stráž vymenúva.

26. V čl. I § 23 ods. 7 písm. b) sa slová „písm. d) až f)“ nahrádzajú slovami „písm. d) a e)“.

Úprava vnútorného odkazu z dôvodu úpravy § 23 ods. 3

27. V čl. I § 23 ods. 7 písm. e) sa slovo „ustanovený“ nahrádza slovom „vymenovaný“.

Ide o formulačnú úpravu ustanovenia vzhľadom na to, že okresný úrad, ako to vyplýva z § 23 ods. 1, rybársku stráž menuje.

28. V čl. I § 24 písm. a) sa vypúšťa slovo „služobný“.

Ide o zosúladenie používanej terminológie, napr. § 23 ods. 6 alebo ods. 8.

29. V čl. I § 25 ods. 2 sa slovo „nadobudnutých“ nahrádza slovom „privlastnených“.

Navrhuje sa formulačná úprava ustanovenia v súlade so zavedenou terminológiou v návrhu zákona, napr. § 6 ods. 5 písm. c).

30. V čl. I § 27 písm. b) sa slová „podľa všetkých známok“ nahrádzajú slovami „vzhľadom na okolnosti“.

Navrhuje sa formulačné spresnenie ustanovenia.

31. V čl. I § 31 ods. 2 sa slovo „výstroj“ nahrádza slovom „vybavenie“.

Vzhľadom na prostriedky, ktorými budú členovia rybárskej stráže vybavení sa navrhuje formulačná úprava ustanovenia.

32. V čl. I § 33 ods. 1 a 2 sa slová „v ostatných“ nahrádzajú slovami „na ostatných“.

Ide o zosúladenie zavedeného pojmoslovia, napr. § 33 ods. 8.

33. V čl. I § 33 ods. 3 písm. c) sa za slovo „kópiu“ vkladajú slová „geometrického plánu“.

Navrhuje sa formulačné spresnenie ustanovenia tak, aby bolo zrejmé, že je možné predložiť aj kópiu geometrického plánu.

34. V čl. I § 33 ods. 8 sa slová „Každý, kto podniká“ nahrádzajú slovami „Každý, kto chce podnikať“.

Navrhuje sa formulačné spresnenie ustanovenia tak, aby z neho jasne vyplývalo, že je potrebné požiadať ministerstvo životného prostredia o pridelenie ostatnej vodnej plochy pred samotným podnikaním na ostatných vodných plochách. To, ak už osoba na ostatných vodných plochách podniká, riešia prechodné ustanovenia.

35. V čl. I § 34 ods. 3 sa vypúšťajú slová „príslušného roka“.

Zosúladenie používania terminológie pri dátume.

36. V čl. I § 36 písm. o) sa za slová „§ 16 až 19“ vkladajú slová „týkajúcich sa výkonu rybárskeho práva“ a slová „na ktorých nie sú uzatvorené medzinárodné dohody“ sa nahrádzajú slovami „pre ktoré nie sú uzatvorené medzinárodné zmluvy“.

Ide o legislatívno-technické úpravy súvisiace so skutočnosťou, že návrh zákona upravuje udeľovanie výnimiek na hraničných vodách a medzinárodných tokoch, ak nie je ich právny režim upravený medzinárodnou zmluvou, ktorou je SR viazaná. V súlade s Viedenským dohovorom o zmluvnom práve sa podľa zaužívanej legislatívnej praxe pri odkazovaní na medzinárodné zmluvy používa ustálené spojenie „medzinárodná zmluva, ktorou je Slovenská republika viazaná“.

37. V čl. I nadpise pod § 40 sa slovo „Správne“ nahrádza slovami „Iné správne“.

Vzhľadom na obsah ustanovenia sa navrhuje spresniť aj jeho nadpis.

38. V čl. I § 41 ods. 1 sa slová „odsek 2 ustanovuje“ nahrádzajú slovami „odseky 2 až 4 ustanovujú“.

Vnútorný odkaz na odlišné použitie správneho poriadku je potrebné rozšíriť aj o odseky 3 a 4, keďže sa v nich ustanovuje odlišný režim použitia správneho poriadku.

39. V čl. I § 41 ods. 3 sa slovo „pozvanie“ nahrádzajú slovami „predvolanie“.

Zosúlaďuje sa terminológia zaužívaná v správnom práve a používaná správnym poriadkom.

40. V čl. I § 41 ods. 6 sa slová „príslušnom ustanovení zákona“ nahrádzajú slovami „§ 13 ods. 1 až 4, § 18 písm. f), h) a l) a § 19 písm. e)“.

Spresňuje sa vnútorný odkaz na príslušné ustanovenia zákona.

41. V čl. I § 43 ods. 3 sa pred slovo „neukončené“ vkladá slovo „právoplatne“.

Navrhuje sa spresnenie prechodného ustanovenia.

42. V čl. I § 44 sa slová „medzinárodnej dohody“ nahrádzajú slovami „medzinárodnej zmluvy, ktorou je Slovenská republika viazaná,“.

Ide o legislatívno-technické úpravy súvisiace so skutočnosťou, že návrh zákona upravuje udeľovanie výnimiek na hraničných vodách a medzinárodných tokoch, ak nie je ich právny režim upravený medzinárodnou zmluvou, ktorou je SR viazaná. V súlade s Viedenským dohovorom o zmluvnom práve sa podľa zaužívanej legislatívnej praxe pri odkazovaní na medzinárodné zmluvy používa ustálené spojenie „medzinárodná zmluva, ktorou je Slovenská republika viazaná“.

43. V čl. II sa v položke 56a treťom stĺpci sa za slovo „zákona“ dopĺňajú slová „č. .../2018 Z. z.“.

Po ukončení legislatívneho procesu a publikácii zákona v Zbierke zákonov Slovenskej republiky bude potrebné do živnostenského zákona doplniť aj číslo zákona o rybárstve.

**B. o d p o r ú č a**

**Národnej rade Slovenskej republiky**

vládny návrh zákona o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 937) **schváliť.**

Vladimír **Matejička** Peter **A n t a l**

overovateľ výboru predseda výboru